section_heading: Razmnožavanje
paragraph_text: Spolna zrelost nastupa u dobi od tri godine. Vrijeme razmnožavanja proteže se kod burnih galebova od svibnja do srpnja. Burni galebovi gnijezde se u kolonijama. Gnijezdo grade na suhom tlu s malo vegetacije, tako da roditelji imaju otvoren pogled na okolinu. Razmak od gnijezda do gnijezda je između 5 i 20 metara. Ženka polaže najčešće 3 jaja u gnijezdo napravljeno od biljnog materijala. Oba roditelja leže na jajima 23 do 28 dana, dok se mladunci izlegu. U dobi od četiri do pet tjedana mladunci mogu letjeti.